ข้อบัญญัติองค์การบริหารส่วนตำบลหนองลานข้อบัญญัติองค์การบริหารส่วนตำบลหนองลานเรื่อง การขุดดินและถมดินและการควบคุมการบรรทุก การเคลื่อนย้าย และการขนดินพ.ศ. ๒๕๕๑[๑] อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๘ (๑)แห่งพระราชบัญญัติการขุดดินและถมดิน พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบด้วยมาตรา ๓๓ ๔๑ และมาตรา ๔๓ ของรัฐธรรมนูญแห่งราชอาณาจักรไทยพ.ศ. ๒๕๕๐ บัญญัติให้กระทำได้โดยอาศัยอำนาจตามบัญญัติให้กระทำได้โดยอาศัยอำนาจแห่งกฎหมายองค์การบริหารส่วนตำบลหนองลานโดยได้รับความเห็นชอบจากสภาองค์การบริหารส่วนตำบลหนองลานและนายอำเภอท่ามะกาจึงขอตราข้อบัญญัติขึ้นไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองลานเรื่อง การขุดดินและถมดิน และการควบคุมการบรรทุก การเคลื่อนย้าย และการขนดิน พ.ศ.๒๕๕๑ข้อ ๒ ข้อบัญญัตินี้ให้ใช้บังคับในเขตตำบลหนองลานเมื่อพ้นกำหนดเจ็ดวัน นับถัดจากวันที่ได้ประกาศไว้โดยเปิดเผย ณที่ทำการองค์การบริหารส่วนตำบลหนองลาน เป็นต้นไปข้อ ๓ ถ้าได้มีการออกกฎกระทรวงและข้อบัญญัตินี้ได้ขัดหรือแย้งกับกฎกระทรวงให้ข้อบัญญัติในส่วนที่ขัดหรือแย้งกับกฎกระทรวงเป็นอันยกเลิกและให้ข้อบัญญัติในส่วนที่ไม่ขัดหรือแย้งยังคงใช้บังคับต่อไปจนกว่าจะมีการออกข้อบัญญัติท้องถิ่นใหม่ข้อ ๔ ข้อบัญญัตินี้มิให้ใช้บังคับแก่การขุดดินและถมดินซึ่งกระทำได้โดยอาศัยอำนาจตามกฎหมายอื่นที่ได้กำหนดมาตรการในการป้องกันอันตรายไว้ตามกฎหมายนั้นแล้วหมวด ๑บททั่วไป ข้อ ๕ ในข้อบัญญัตินี้ดิน หมายความรวมถึง หิน กรวด หรือทรายและอินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติขุดดิน หมายความว่ากระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดินบ่อดิน หมายความว่า แอ่ง บ่อ สระหรือช่องว่างใต้พื้นดิน ที่เกิดจากการขุดดินถมดิน หมายความว่าดินที่สูงขึ้นกว่าระดับพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่า แผนที่แสดงสภาพของที่ดินที่ตั้ง และขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงแบบแปลน หมายความว่าแบบแสดงรายละเอียดในการขุดดินหรือถมดินรายการประกอบแบบแปลน หมายความว่าข้อความชี้แจงรายละเอียดการขุดดิน หรือถมดินรายการคำนวณ หมายความว่ารายการแสดงวิธีการคำนวณทางด้านวิศวกรรมเจ้าพนักงานท้องถิ่น หมายความว่านายกองค์การบริหารส่วนตำบลหนองลาน หรือปลัดองค์การบริหารส่วนตำบลหนองลานพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ข้อ ๖ ให้นายกองค์การบริหารส่วนตำบลหนองลานมีอำนาจออกคำสั่ง ยกเว้น ผ่อนผัน ระงับ หรือกำหนดเงื่อนไขในการปฏิบัติตามข้อบัญญัตินี้ ไม่ว่าทั้งหมดหรือบางส่วน และให้มีอำนาจออกประกาศกำหนดพื้นที่บริเวณหนึ่งบริเวณใดในท้องที่ตำบลหนองลานซึ่งลักษณะพื้นที่มีความจำเป็นต้องห้ามขุดดินหรือถมดินเป็นบริเวณห้ามขุดดินหรือถมดินข้อ ๗ ให้นายกองค์การบริหารส่วนตำบลหนองลานมีหน้าที่รักษาการให้เป็นไปตามข้อบัญญัตินี้และมีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้ระเบียบประกาศ คำสั่งตามวรรคหนึ่ง เมื่อได้ประกาศไว้โดยเปิดเผย ณที่ทำการองค์การบริหารส่วนตำบลหนองลาน เป็นระยะเวลาไม่น้อยกว่าเจ็ดวันให้ใช้บังคับได้หมวด ๒การขุดดิน ข้อ ๘ การขุดดินตามข้อ ๙ ข้อ ๑๐ ข้อ ๑๑ และข้อ ๑๒ให้กระทำได้ในระหว่างเวลาพระอาทิตย์ขึ้นถึงพระอาทิตย์ตกถ้าจะกระทำในระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๙ ผู้ใดประสงค์จะทำการขุดดินโดยมีความลึกจากระดับพื้นดินไม่เกินสามเมตรหรือมีพื้นที่ปากบ่อเกินหนึ่งพันหกร้อยตารางเมตรแต่ไม่เกินหนึ่งหมื่นตารางเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดพร้อมเอกสารประกอบการแจ้งหลักเกณฑ์วิธีการ ระยะเวลา เงื่อนไขเกี่ยวกับการแจ้งเอกสารประกอบการแจ้งและการออกใบรับแจ้งให้เป็นไปตามที่เจ้าพนักงานท้องถิ่นประกาศกำหนดความในวรรคหนึ่งมิให้ใช้บังคับแก่การขุดบ่อน้ำใช้ที่มีพื้นที่ปากบ่อไม่เกินสี่ร้อยตารางเมตรข้อ ๑๐ การขุดดินโดยมีความลึกจากระดับพื้นดินไม่เกินสามเมตรเมื่อจะขุดดินใกล้แนวเขตที่ดินของผู้อื่นในระยะน้อยกว่าสองเท่าของความลึกของบ่อดินที่จะขุดดินต้องจัดการป้องกันการพังทลายของดินตามวิสัยที่ควรกระทำข้อ ๑๑ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นที่ปากบ่อเกินหนึ่งหมื่นตารางเมตรให้แจ้งต่อเจ้าพนักงานท้องถิ่น ตามแบบที่เจ้าพนักงานท้องถิ่นกำหนดพร้อมเอกสารประกอบการแจ้งหลักเกณฑ์วิธีการ ระยะเวลา เงื่อนไขเกี่ยวกับการแจ้งเอกสารประกอบการแจ้งและการออกใบรับแจ้งให้เป็นไปตามที่เจ้าพนักงานท้องถิ่นประกาศกำหนดการกำหนดวิธีการความปลอดภัยและมาตรการป้องกันการพังทลายของดินหรือสิ่งปลูกสร้างให้เป็นไปตามพระราชบัญญัติการขุดดินและถมดินพ.ศ. ๒๕๔๓ และตามกฎกระทรวงกำหนดมาตรการป้องกันการพังทลายของดินหรือสิ่งปลูกสร้างในการขุดดินหรือถมดินพ.ศ. ๒๕๔๘ข้อ ๑๒ ผู้ใดประสงค์จะทำการขุดดินโดยมีความลึกจากระดับพื้นดินเกินยี่สิบเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดพร้อมเอกสารประกอบการแจ้งหลักเกณฑ์วิธีการ ระยะเวลา เงื่อนไขเกี่ยวกับการแจ้งเอกสารประกอบการแจ้งและการออกใบรับแจ้งให้เป็นไปตามที่เจ้าพนักงานท้องถิ่นประกาศกำหนดการกำหนดวิธีการความปลอดภัยและมาตรการป้องกันการพังทลายของดินหรือสิ่งปลูกสร้างให้เป็นไปตามพระราชบัญญัติการขุดดินและถมดินพ.ศ. ๒๕๔๓และตามกฎกระทรวงกำหนดมาตรการป้องกันการพังทลายของดินหรือสิ่งปลูกสร้างในการขุดดินหรือถมดินพ.ศ. ๒๕๔๘ข้อ ๑๓ ผู้ขุดดินต้องทำการขุดดินให้ถูกต้องตามที่กำหนดไว้ในใบรับแจ้งและต้องใช้ความระมัดระวังตามสมควรแก่พฤติการณ์ เพื่อมิให้เกิดความเสียหายแก่ที่ดินสิ่งปลูกสร้างหรือทรัพย์สินอื่นใดของบุคคลที่อยู่ใกล้เคียงกับบริเวณที่มีการขุดดินหรือทรัพย์สินอันเป็นสาธารณประโยชน์การใช้ความระมัดระวังตามวรรคหนึ่งไม่เป็นเหตุยกเว้นความรับผิดในการกระทำลูกจ้างหรือตัวแทนซึ่งได้กระทำในทางการที่จ้างหรือตามที่ได้รับมอบหมายหรือความรับผิดตามกฎหมายอื่นที่เกี่ยวข้องให้นำความในวรรคหนึ่งและวรรคสองมาใช้บังคับกับผู้ควบคุมงานโดยอนุโลมข้อ ๑๔ ในระหว่างการขุดดินผู้ขุดดินต้องระบายน้ำบนพื้นดินในบริเวณของบ่อดินไม่ให้เกิดน้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดในลักษณะที่อาจทำให้เกิดการพังทลายของดินหรืออาจเป็นอันตรายกับสิ่งปลูกสร้างในบริเวณนั้นการระบายน้ำตามวรรคหนึ่งต้องไม่ก่อความเดือดร้อนหรือเสียหายให้กับผู้อยู่อาศัยบริเวณใกล้เคียงข้อ ๑๕ ในระหว่างการขุดดิน ผู้ขุดดินและผู้ควบคุมงานต้องตรวจสอบเสถียรภาพของบ่อดินให้มีความมั่นคงปลอดภัยอยู่เสมอเมื่อการขุดดินเสร็จสิ้นลงให้หน้าที่ตามวรรคหนึ่งเป็นของเจ้าของบ่อดิน หรือผู้มีหน้าที่ดูแลรักษาบ่อดินข้อ ๑๖ ในการขุดดิน ถ้าพบโบราณวัตถุ ศิลปวัตถุซากดึกดำบรรพ์ หรือแร่ที่มีคุณค่าทางเศรษฐกิจหรือทางการศึกษาในด้านธรณีวิทยาให้ผู้ขุดดินหยุดการขุดดินในบริเวณนั้นไว้ก่อนแล้วรีบรายงานให้เจ้าพนักงานท้องถิ่นทราบทันทีหมวด ๓การถมดิน ข้อ ๑๗ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียง และมีพื้นที่ของเนินดินไม่เกินสองพันตารางเมตรต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินข้างเคียงหรือบุคคลอื่นการถมดินที่มีพื้นที่เกินกว่าสองพันตารางเมตรนอกจากจะต้องจัดให้มีการระบายน้ำตามวรรคหนึ่งต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดพร้อมเอกสารประกอบการแจ้งหลักเกณฑ์วิธีการ ระยะเวลา เงื่อนไขเกี่ยวกับการแจ้งเอกสารประกอบการแจ้งและการออกใบรับแจ้งให้เป็นไปตามที่เจ้าพนักงานท้องถิ่นประกาศกำหนดการกำหนดวิธีการความปลอดภัยและมาตรการป้องกันการพังทลายของดินหรือสิ่งปลูกสร้างให้เป็นไปตามพระราชบัญญัติการขุดดินและถมดินพ.ศ. ๒๕๔๓และตามกฎกระทรวงกำหนดมาตรการป้องกันการพังทลายของดินหรือสิ่งปลูกสร้างในการขุดดินหรือถมดินพ.ศ. ๒๕๔๘ข้อ ๑๘ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินตั้งแต่สองเมตรขึ้นไปนับจากระดับที่ดินต่างเจ้าของที่อยู่ข้างเคียงต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดพร้อมเอกสารประกอบการแจ้งหลักเกณฑ์วิธีการ ระยะเวลา เงื่อนไขเกี่ยวกับการแจ้ง เอกสารประกอบการแจ้งและการออกใบรับแจ้งให้เป็นไปตามที่เจ้าพนักงานท้องถิ่นประกาศกำหนดการกำหนดวิธีการความปลอดภัยและมาตรการป้องกันการพังทลายของดินหรือสิ่งปลูกสร้างให้เป็นไปตามกฎกระทรวงกำหนดมาตรการป้องกันการพังทลายของดินหรือสิ่งปลูกสร้างในการขุดดินหรือถมดินพ.ศ. ๒๕๔๘ข้อ ๑๙ การถมดินให้กระทำได้ในระหว่างเวลาพระอาทิตย์ขึ้นถึงพระอาทิตย์ตกถ้าจะกระทำในระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๒๐ ให้นำบทบัญญัติข้อ ๑๔ ข้อ ๑๕ และข้อ ๑๖มาใช้บังคับกับการถมดินโดยอนุโลมหมวด ๔การบรรทุก การเคลื่อนย้ายและการขนส่ง ข้อ ๒๑ ห้ามมิให้บุคคลใด บรรทุก เคลื่อนย้ายหรือขนส่งดิน จากบริเวณที่มีการขุดดินไปยังพื้นที่ใด ๆ ภายในตำบลหรือนำออกไปจากตำบล หรือนำเข้ามาภายในตำบล เว้นแต่จะได้รับอนุญาตจากเจ้าพนักงานท้องถิ่นหลักเกณฑ์วิธีการ ระยะเวลา เงื่อนไขเกี่ยวกับการอนุญาต การพิจารณาอนุญาต และเอกสารประกอบให้เป็นไปตามที่เจ้าพนักงานท้องถิ่นประกาศกำหนดข้อ ๒๒ เพื่อประโยชน์แก่การควบคุมการบรรทุกเคลื่อนย้าย หรือขนส่งดิน ให้เจ้าพนักงานท้องถิ่นมีอำนาจออกประกาศกำหนดดังต่อไปนี้๑.จำนวน ปริมาณ หรือน้ำหนักขั้นสูงสุดที่ยานพาหนะคันหนึ่งจะบรรทุกได้๒.ข้อกำหนดเกี่ยวกับการปกคลุมสิ่งที่บรรทุก เพื่อมิให้ตกหล่นหรือฟุ้งกระจาย๓.การทำความสะอาดล้อของยานพาหนะก่อนออกจากสถานที่บรรทุกไปยังทางสาธารณะ๔.ค่าธรรมเนียมการใช้ทางสาธารณะเพื่อการบรรทุกดิน และการประกันความเสียหายอันอาจเกิดขึ้นกับทางสาธารณะ๕.หลักเกณฑ์หรือเงื่อนไขอื่นที่เกี่ยวกับการบรรทุก เคลื่อนย้าย หรือขนส่งดินหมวด ๕เบ็ดเตล็ด ข้อ ๒๓ ในกรณีที่เกิดความเสียหายจากการขุดดินหรือถมดิน อันเนื่องมาจากการฝ่าฝืนหรือไม่ปฏิบัติตามข้อบัญญัตินี้ให้ถือว่าความเสียหายดังกล่าวเกิดจากการกระทำของผู้ขุดดินผู้ถมดินหรือผู้ควบคุมงาน แล้วแต่กรณีเว้นแต่บุคคลนั้นจะพิสูจน์ได้ว่าเป็นการกระทำของผู้อื่นข้อ ๒๔ การปฏิบัติงานของพนักงานเจ้าหน้าที่และการอุทธรณ์คำสั่งของเจ้าพนักงานท้องถิ่นให้เป็นไปตามพระราชบัญญัติการขุดดินและถมดินพ.ศ. ๒๕๔๓ข้อ ๒๕ ค่าธรรมเนียม ค่าใช้จ่ายและค่าปรับที่เกิดขึ้นตามข้อบัญญัตินี้ให้เป็นรายได้ขององค์การบริหารส่วนตำบลหนองลานหมวด ๖บทกำหนดโทษ ข้อ ๒๖ ผู้ใดทำการขุดดินและถมดินฝ่าฝืนหรือไม่ปฏิบัติตามข้อบัญญัตินี้ ต้องระวางโทษตามบทกำหนดโทษแห่งข้อบัญญัติองค์การบริหารส่วนตำบลหนองลานเรื่อง การขุดดินและถมดินและการควบคุมการบรรทุก การเคลื่อนย้าย และการขนดิน พ.ศ.๒๕๕๑ข้อ ๒๗ ผู้ใดทำการบรรทุก เคลื่อนย้าย หรือขนส่งดินตามข้อ ๒๒ โดยไม่ได้รับอนุญาตจากเจ้าพนักงานท้องถิ่นต้องระวางโทษปรับไม่เกินหนึ่งพันบาทข้อ ๒๘ ผู้ใดฝ่าฝืนหรือไม่ปฏิบัติตามระเบียบประกาศ หรือคำสั่งที่ออกตามความในข้อ ๖ หรือข้อ ๗ต้องระวางโทษปรับไม่เกินหนึ่งพันบาทหากการฝ่าฝืนหรือไม่ปฏิบัติตามระเบียบประกาศ หรือคำสั่งที่ออกตามความในข้อ ๖ หรือข้อ ๗ซึ่งเป็นวิธีการกำหนดมาตรการป้องกันการพังทลายของดินหรือสิ่งปลูกสร้างในการขุดดินหรือถมดินและการฝ่าฝืนหรือไม่ปฏิบัติตามระเบียบ ประกาศ หรือคำสั่งประกาศ ณ วันที่ ๑๕พฤษภาคม พ.ศ. ๒๕๕๑วิวัฒน์ ตั้งสุวรรณวงศ์นายกองค์การบริหารส่วนตำบลหนองลาน[เอกสารแนบท้าย]๑.อัตราค่าธรรมเนียมและค่าใช้จ่าย(ดูข้อมูลจากภาพกฎหมาย)หมายเหตุ :-เหตุผลในการประกาศใช้ข้อบัญญัติฉบับนี้ คือ ด้วยมาตรา ๗แห่งพระราชบัญญัติการขุดดินและถมดิน พ.ศ. ๒๕๔๓ได้ให้อำนาจแก่องค์กรปกครองส่วนท้องถิ่นออกข้อบัญญัติกำหนดมาตรการในการควบคุมการขุดดินและถมดินได้ในกรณีที่ยังมิได้ออกกฎกระทรวงกำหนดเรื่องใดตามมาตรา ๖ แห่งพระราชบัญญัติการขุดดินและถมดิน พ.ศ. ๒๕๔๓และถ้าได้มีการออกกฎกระทรวงแล้วให้องค์การปกครองส่วนท้องถิ่นออกข้อบัญญัติกำหนดรายละเอียดในเรื่องนั้นเพิ่มเติมจากที่กำหนดในกฎกระทรวงเท่าที่ไม่ขัดหรือแย้งกับกฎกระทรวงดังกล่าวได้บัดนี้ได้มีกฎกระทรวง กำหนดมาตรการป้องกันการพังทลายของดินหรือสิ่งปลูกสร้างในการขุดดินหรือถมดินพ.ศ. ๒๕๔๘ ซึ่งออกตามความในมาตรา ๖ (๒) (๓) (๔) และ (๕) แห่งพระราชบัญญัติการขุดดินและถมดินพ.ศ. ๒๕๔๓ แล้วองค์การบริหารส่วนตำบลหนองลานจึงได้ออกข้อบัญญัติกำหนดรายละเอียดเพิ่มเติมจากที่กำหนดไว้ในกฎกระทรวงในเรื่องความลึกหรือพื้นที่ที่ทำการขุดดินและถมดิน ทั้งนี้ เท่าที่ไม่ขัดหรือแย้งกับกฎกระทรวงปริยานุช/จัดทำ๗ สิงหาคม ๒๕๕๑รชณัฐ/ปรับปรุง๑๖ มิถุนายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๓๓ ง/หน้า ๒๓/๔ สิงหาคม ๒๕๕๑